Babelscape/SREDFM huggingface dataset:
Μπερτινιανά Χρονικά

Τα Μπερτινιανά Χρονικά (Annales Bertiniani) ή Χρονικά του Αγίου Μπερτίνου είναι ένα φραγκικό χρονικό που βρέθηκε στη Μονή του Αγίου Μπερτίνου, απ’ όπου οφείλει και το όνομά του. Αφηγείται τα γεγονότα των ετών 741 έως 882 στον τότε γερμανικό κόσμο, όμως πρωτότυπα είναι μόνο τα τμήματα από το 830 και μετά - τα χρόνια πριν το 830 περιγράφονται συνοπτικά και αποτελούν συρραφή άλλων πηγών. Είναι γραμμένο στα Λατινικά από πολλούς συγγραφείς, σύγχρονους της εποχής που καλύπτει αναλυτικά (μεταξύ αυτών αναφέρεται και ο Χίνκμαρ της Ρέμς).

Αν και τα περισσότερα γεγονότα που περιγράφει απαντώνται και σε άλλες μαρτυρίες, το χρονικό αποτελεί μία από τις ελάχιστες πηγές για τη μελέτη της ιστορίας των Βαράγγων κατά την περίοδο του Χαγανάτου των Ρως. Πιο συγκεκριμένα, στο κεφάλαιο του έτους 839 γίνεται αναφορά σε κάποια φυλή των Βίκινγκ που συνοδευόταν από πρέσβεις του βυζαντινού αυτοκράτoρα Θεόφιλου και συναντήθηκε με το βασιλιά Λουδοβίκο κοντά στο Μάιντς.

Μιλώντας με το φράγκο βασιλιά, είπαν πως το όνομα της φυλής τους ήταν Ρως και ζούσαν ανατολικά της Βαλτικής (δεν αναφέρεται έτσι στο πρωτότυπο), αλλά κατάγονταν από τη Σουηδία και ο αρχηγός τους έφερε τον τίτλο του "χαγκάν". Στην ερώτηση πώς βρέθηκαν στα εδάφη του, απάντησαν ότι επέστρεφαν στη γη τους από την Κωνσταντινούπολη. Φοβήθηκαν όμως να διαβούν τις στέππες που κατοικούν βάρβαροι (ενν. τους Μαγυάρους) και προτίμησαν να περάσουν μέσα από τα φραγκικά εδάφη.
Ο Θεός ξέχασε τον Παράδεισο

Ο Θεός ξέχασε τον Παράδεισο (πρωτότυπος τίτλος: Angels in America) είναι μίνι σειρά αμερικανικής και καναδικής παραγωγής. Προβλήθηκε στην Αμερικανική τηλεόραση στις 7 Δεκεμβρίου 2003 από το δίκτυο της ΗΒΟ και είχε διαιρεθεί σε έξι επεισόδια (κεφάλαια), συνολικής διάρκειας 352 λεπτών. Το σενάριο είναι βασισμένο στο θεατρικό έργο του Τόνι Κάσνερ: "Angels in America: A Gay Fantasia on National Themes".

Στην τηλεταινία πρωταγωνιστούν ο Αλ Πατσίνο, η Μέριλ Στριπ, η Μαίρη-Λουίζ Πάρκερ, η Έμμα Τόμσον, ο Τζέφρι Ράιτ και άλλοι, ενώ σχεδόν όλοι οι ηθοποιοί ενσαρκώνουν πάνω από δύο χαρακτήρες.

Στην Ελλάδα προβλήθηκε από το συνδρομητικό κανάλι Filmnet με τον τίτλο "Άγγελοι στην Αμερική", ενώ κυκλοφορεί και σε DVD, σε διπλή κασετίνα.
Μήτσος Παπανικολάου

Ο Μήτσος Παπανικολάου (1900 - 1943) ήταν Έλληνας ποιητής του μεσοπολέμου.
Αΐτ-Μπεν-Χαντού

Η Αΐτ-Μπεν-Χαντού (Ait-Ben-Haddou) (Αραβικά: آيت بن حدّو) είναι οχυρωμένη πόλη ("ksar") πάνω στον δρόμο των καραβανιών μεταξύ της Ερήμου Σαχάρα και του Μαρρακές στο σημερινό Μαρόκο. Βρίσκεται στην επαρχία Souss-Massa-Draâ, σε ένα λόφο δίπλα στον ποταμό Κουαρζαζάτε. Η πόλη αποτελεί εξαιρετικό δείγμα πόλης Κάσμπαχ, ισλαμικής αρχιτεκτονικής, η οποία δυστυχώς καταστρέφεται από τις βροχοπτώσεις. Οι περισσότεροι κάτοικοι της πόλης μένουν σε ένα μοντέρνο χωριό στην άλλη πλευρά του ποταμού, δέκα οικογένειες όμως εξακολουθούν να μένουν σ'αυτή. Η πόλη έχει χαρακτηριστεί Μνημείο Παγκόσμιας Κληρονομιάς από την UNESCO από το 1997.
Νίκος Μαντζάρογλου

Ο Νίκος Μαντζάρογλου (Δρέσδη 1910 - Αθήνα 13 Απριλίου 1950) ήταν Έλληνας αθλητής της επιτραπέζιας αντισφαίρισης (πινγκ πονγκ), της αντισφαίρισης και του χόκεϊ επί χόρτου.
Ευθύμιος Καλεβράς

Ο Ευθύμιος Καλεβράς (Καταχάς Πιερίας, 1929 - Θεσσαλονίκη, 11 Δεκεμβρίου 2011) ήταν Έλληνας γλύπτης. Ήταν μέλος του Επιμελητηρίου Εικαστικών Τεχνών Ελλάδας, του Συλλόγου Ελλήνων Γλυπτών και Επίτιμο μέλος του Συλλόγου Καλλιτεχνών Εικαστικών Τεχνών Ν. Πιερίας. Ήταν παντρεμένος με την Παρέσα Καλεβρά (έως το 1996 που απεβίωσε) και αργότερα με τη Νίνα Καλεβρά. Είχε δύο κόρες, την Ηλέκτρα και την Αργυρώ, με την πρώτη του γυναίκα.
Σιμόν Πέρες

Ο Σιμόν Πέρες (2 Αυγούστου 1923 – 28 Σεπτεμβρίου 2016) ήταν Ισραηλινός πολιτικός, με σταδιοδρομία που κάλυψε 60 και πλέον χρόνια. Το 2007 εξελέγη Πρόεδρος του Ισραήλ και υπηρέτησε στο αξίωμα αυτό ως τις 24 Ιουλίου 2014. Εξελέγη μέλος της Κνεσέτ το 1959 και υπηρέτησε αδιάλειπτα μέχρι την εκλογή του στην προεδρία το 2007, με ελάχιστη διακοπή το 2006. Τον Νοέμβριο του 2008 τιμήθηκε με τον τίτλο του επίτιμου Ιππότη από τη Βασίλισσα Ελισάβετ Β΄. Σύζυγός του από το 1945 ήταν η Σόνια Πέρες, με την οποία απέκτησε μία κόρη και δύο γιους.
Εθνόσημο της Κούβας

thumb|To εθνόσημο της Κούβας.
Το Εθνόσημο της Κούβας είναι το επίσημο σύμβολο της Κούβας. Αποτελείται από έναν θυρεό που καλύπτεται από έναν Φρυγικό σκούφο, σύμβολο ελευθερίας, με ένα αστέρι, που εκπροσωπεί την ανεξαρτησία. Όλα τα στοιχεία στηρίζονται από ένα κλαδί βελανιδιάς (σύμβολο της δύναμης του έθνους) στη μία πλευρά και ένα στεφάνι από δάφνη , σύμβολο δόξας και τιμής, στην άλλη. Το εθνόσημο αποτελεί δημιούργημα του Μιγκέλ Τέουρμπε Τολόν και υιοθετήθηκε στις 24 Απριλίου 1906.
Τηλαύγης

Ο Τηλαύγης ή Τελαύγης ήταν αρχαίος Έλληνας φιλόσοφος, καταγόμενος από τη Σάμο. Ήταν γιος του μεγάλου Πυθαγόρα και της Θεανούς .

Ο Τηλαύγης αναφέρεται πως υπήρξε διδάσκαλος του Εμπεδοκλή. Κατά μεν τον Διογένη Λαέρτιο δεν έγραψε κανένα έργο αλλά μόνο δίδασκε, ενώ κατά τον "Σουίδα" έγραψε έργο εκ 4 βιβλίων περί της "Τετρακτύος" και έτερο "Περί θεών" ή "Ιερός λόγος", το οποίο αναφέρεται από τον Ιάμβλιχο. Κανένα όμως από αυτά δεν έχει διασωθεί.

Λέγεται επίσης ότι πέθανε σε αρκετά νεαρή ηλικία και για αυτό το έργο του έμεινε ημιτελές.
Όπως στον Παράδεισο

Όπως στον Παράδεισο ("Just Like Heaven") είναι το όνομα μιας ρομαντικής κομεντί, που κυκλοφόρησε στις ελληνικές αίθουσες στις 8 Δεκεμβρίου 2005. Πρωταγωνιστούν η Ρις Γουίδερσπουν και ο Μαρκ Ράφαλο, ενώ σκηνοθετήθηκε από τον Μαρκ Γουότερ. Τα γυρίσματα έγιναν στο Σαν Φρανσίσκο και το σενάριο αποτελεί διασκευή του μυθιστορήματος "If Only It Were True (Et si c'était vrai...)" του Μαρκ Λίβαϊ. Η ταινία κατάφερε να σκαρφαλώσει στο #1 του αμερικανικού box office.
Ναχάς Άνγκουλα

Ο Ναχάς Άνγκουλα ("Nahas Gideon Angula", 1943-) είναι πολιτικός από τη Ναμίμπια και πρωθυπουργός της χώρας από το 2005 ως τις 4 Δεκεμβρίου 2012, οπότε ανέλαβε υπουργός Άμυνας. Πρώην εργαζόμενος για τα Ηνωμένα Έθνη, εντάχθηκε στο κόμμα SWAPO στις αρχές της δεκαετίας του 1980 και υπηρέτησε σε διάφορα χαρτοφυλάκια στην κυβέρνηση του Σαμ Νουγιόμα. Έπειτα από την εκλογή του νέου προέδρου, Χιφικεπούνιε Ποχάμπα, διορίστηκε πρωθυπουργός το Μάρτιο του 2005. Είναι μέλος της Λουθηρανικής Εκκλησίας, όπως ήταν όλη η οικογενειά του τηρώντας την παράδοση πολλών γενεών
Μαγικά Φίλτρα

Μαγικά Φίλτρα ("Practical Magic") είναι το όνομα μιας ρομαντικής κομεντί, που κυκλοφόρησε στις αμερικανικές αίθουσες στις 16 Οκτωβρίου 1998. Πρωταγωνιστούν η Νικόλ Κίντμαν και ο Σάντρα Μπούλοκ, ενώ σκηνοθετήθηκε από τον Γκρίφιν Ντιουν. Το σενάριο αποτελεί διασκευή του ομώνυμου μυθιστορήματος της Άλις Χόφμαν.
Κουκ

Ο Κουκ (επίσης Κεκ και Κέκου) είναι διακριτή θεότητα στο σώμα της αιγυπτιακής μυθολογίας, θεοποίηση της πρωταρχικής έννοιας του σκότους. Στην κοσμογονία της Ογδοάδας της Ερμούπολης το όνομά του μεταφραζόταν ως "σκοτάδι". Σύμφωνα με τον Μπραγκς (Brugsch) ταυτίζεται υπό αυτή την έννοια με την οντότητα Έρεβος της ελληνικής μυθολογίας.
Κόλβιλ Γιανγκ

Ο Σερ Κόλβιλ Γιανγκ (Colville Norbert Young, 20 Νοεμβρίου 1932) είναι ο Γενικός Κυβερνήτης της Μπελίζ (1993-2021). Χρίστηκε Ιππότης το 1994. Είναι παντρεμένος με 3 γιους και 1 κόρη. Είναι επίσης επαγγελματίας μουσικός.

Froyla Tzalam
Windows Media Center

Το Windows Media Center είναι μια εφαρμογή σχεδιασμένη για να λειτουργεί ως επέκταση της ψηφιακής ψυχαγωγίας. Περιλαμβανόταν στα Windows XP Media Center Edition στα Windows Vista, στα Windows 7 και σε μία έκδοση των Windows 8 και Windows 8.1, την έκδοση Windows 8/8.1 Pro with Media Center. Αποσύρθηκε στα Windows 10. Ήταν σχεδιασμένο για να μπορεί να χρησιμοποιηθεί από απόσταση τριών μέτρων μέσω ενός ειδικά σχεδιασμένου τηλεχειριστηρίου που χαρακτηρίζεται από το Πράσινο Κουμπί. Αυτό το κουμπί χρησιμοποιείται είτε για να εκκινήσετε το Media Center από τα Windows είτε για να επιστρέψετε στην Οθόνη Έναρξης. Το Media Center οπτικοποιεί τις εικόνες χρήστη του υπολογιστή, τα βίντεο και τη μουσική τοπικών σκληρών δίσκων, οπτικών συσκευών και διαδρομών διαδικτύου. Τότε τα ταξινομεί βάσει ονόματος, ημερομηνίας, ετικέτας και άλλων χαρακτηριστικών. Τα πολυμέσα που διαχειρίζονται μέσω του Media Center μπορείτε επίσης να τα διαχειριστείτε μέσω ενός οικιακού δικτύου ή απλών τηλεοράσεων με την ειδικά σχεδιασμένη Επέκταση του Windows Media Center ή το Xbox 360. Το πρώτο Xbox απαιτεί πρόσθετο εξοπλισμό για να λειτουργήσει ως Επέκταση και δεν υποστηρίζεται από τα Windows Vista. Επιπλέον, οι πρώτες Επεκτάσεις που κατασκευάστηκαν από την HP και τη Linksys επίσης δεν υποστηρίζονται από τα Windows Vista. Η Microsoft αναφέρει από διάφορες πηγές, συμπεριλαμβανομένου και του Οδηγού Προϊόντος των Windows Vista, ότι μια νέα γενιά Επεκτάσεων, σε διάφορες μορφές όπως ένα ξεχωριστό κουτί ή ενσωματωμένες σε τηλεοράσεις, θα είναι διαθέσιμες μετά την κυκλοφορία των Windows Vista.
Διογένης ο Απολλωνιάτης

Ο Διογένης ο Απολλωνιάτης ήταν αρχαίος Έλληνας φυσικός και φιλόσοφος από την Απολλωνία της βόρειας Κρήτης, μαθητής του Αναξιμένη. Το όνομα του πατέρα του ήταν Απολλοθέμις.
Δκιά

Η Δκιά είναι χαμηλό βουνό ή λόφος της Κύπρου, που βρίσκεται στην επαρχία της Λεμεσού. Η κορυφή του έχει υψόμετρο 463 μέτρα πάνω από την επιφάνεια της θάλασσας. Ολόκληρη η αρχική του ονομασία είναι "«Μούττη του Δκιά»", δηλαδή «Μύτη (άκρα) του Δία», και συσχετίζεται με την ύπαρξη βωμού του Δία στο ύψωμα.
Ώρος

:"Για άλλα λήμματα με ίδιο όνομα: Ώρος (αποσαφήνιση)"

Ο Ώρος –όπως μεταγράφηκε από τους Έλληνες το "Hor"– (Κοπτικά: ϩⲱⲣ) ήταν ηλιακός θεός της αιγυπτιακής μυθολογίας. Ταυτιζόταν με τον Απόλλωνα και απεικονίζονταν ως γεράκι ή άνθρωπος με κεφαλή γερακιού. Σύμφωνα με τον Ηρόδοτο η επέτειος της γέννησής του εορτάζονταν την τελευταία μέρα του μηνός Επηφί, όταν τα ουράνια σώματα του Ηλίου και της Σελήνης βρίσκονταν σε συζυγία. Κατά μία άλλη εκδοχή, εξαιτίας του γεγονότος ότι το γεράκι είναι ικανό για μακρινές πτήσεις ή διαθέτει μακρινή όραση, το όνομά του αποδίδεται ως ο Μακρινός...
Μαρία Πολυδούρη

Η Μαρία Πολυδούρη (Καλαμάτα, 1 Απριλίου 1902 - Αθήνα, 29 Απριλίου 1930) ήταν Ελληνίδα ποιήτρια της νεορομαντικής σχολής.
Ρέιτσελ Βάις

Η Ρέιτσελ Βάις ("Rachel Hannah Weisz", 7 Μαρτίου 1970) είναι Αγγλίδα ηθοποιός, βραβευμένη με Όσκαρ και Χρυσή Σφαίρα. 

Η Βάις ξεκίνησε την καριέρα της στις αρχές της δεκαετίας του 1990 όταν και εμφανίστηκε στις ταινίες "Inspector Morse", "Scarlet and Black" και "Advocates II". Έκανε το κινηματογραφικό της ντεμπούτο στην ταινία "Death Machine" (1994). Η πρώτη της εμφάνιση στο Χόλυγουντ ήταν στην ταινία "Chain Reaction" (1996), μαζί με τους Κίανου Ριβς και Μόργκαν Φρήμαν.

Έχει επίσης εργαστεί στο θέατρο. Η αναγνώρισή της στο θεατρικό σανίδι ήρθε με την διασκευή του έργου του Noël Coward, "Design for Living" (1994), το οποίο της χάρισε το βραβείο London Critics' Circle στην κατηγορία του πιο υποσχόμενου πρωτοεμφανίζομενου. Οι ερμηνείες της Βάις περιλαμβάνουν επίσης την παραγωγή της Donmar Warehouse στο έργο του Τέννεσι Ουίλιαμς, "Suddenly, Last Summer" (1999) και το έργο "Λεωφορείον ο Πόθος" (2009). Ο ρόλος της ως Blanche DuBois στην τελευταία παράσταση της χάρισε το βραβείο Ολίβιε Α' Γυναικείου Ρόλου.

Η Βάις εμφανίστηκε στην ταινία "Η Μούμια" το 1999 και "Η Μούμια Επιστρέφει" το 2001. Ακολούθησαν οι ταινίες "Εχθρός προ των Πυλών" (2001), "Για ένα Αγόρι" (2002), "Constantine" (2005) και "Η Πηγή της Ζωής" του Ντάρεν Αρονόφσκι. Για τον Β' Γυναικείο Ρόλο στο θρίλερ-δράμα "Ο Επίμονος Κηπουρός" (2005), μαζί με τον Ρέιφ Φάινς, έλαβε ένα Όσκαρ, μια Χρυσή Σφαίρα και ένα βραβείο Guild. Το 2006, η Βάις έλαβε ένα βραβείο BAFTA Καλύτερης Ηθοποιού της Χρονιάς. Πρωτγωνίστησε στην ταινία "Oz the Great and Powerful" (2013) και εμφανίστηκε σε δυο ταινίες που συμμετείχαν στο Φεστιβάλ Κινηματογράφου των Καννών το 2015, "Νιότη" και "Ο Αστακός."

Η Βάις ενσάρκωσε την Ντέμπορα Λίπσταντ στην ταινία "Άρνηση" (2016), βασισμένη στο βιβλίο της Λίπσταντ και σε σκηνοθεσία του Μικ Τζάκσον. Το 2017, πρωταγωνίστησε στην κινηματογραφική διασκευή του "My Cousin Rachel", βασισμένη στο ομώνυμο μυθιστόρημα της Daphne du Maurier.
Αντέν Αμπντουλέ Οσμάν

Ο Αντέν Αμπντουλέ Οσμάν Νταάρ (Aden Abdulle Osman Daar, στα σομαλικά: "Aaden Cabdulle Cismaan Daar (Aaden Cadde)", αραβικά:عدن عبد الله عثمان دار ) ήταν Σομαλός πολιτικός, ο πρώτος Πρόεδρος της πατρίδας του.
Όμπλαστ του Βορόνεζ

Το Όμπλαστ του Βορόνεζ (ρωσικά: "Воро́нежская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται στα σύνορα της χώρας με την Ουκρανία. Πρωτεύουσά της είναι το Βορόνεζ (889.680 κάτοικοι - απογρ. 2010), κτισμένο 12 χλμ. από τη συμβολή του ομώνυμου ποταμού με το Ντον. Από τις υπόλοιπες πόλεις, καμία δεν ξεπερνά σε πληθυσμό τους 80.000 κατοίκους. 

Η περιφέρεια έχει ανεπτυγμένη γεωργική παραγωγή χάρη στη "Μαύρη γη" - τον πλουσιότερο σε θρεπτικά συστατικά τύπο χώματος, που απαντάται σε αφθονία μόνο στα ρωσο-ουκρανικά σύνορα και τον κεντρικό Καναδά. Επίσης είναι η έδρα του εργοστασίου VASO, όπου παράγονται τα επιβατηγά αεροπλάνα Τουπόλεφ και Ιλιούσιν.

Ο πληθυσμός είναι σχεδόν αμιγώς ρωσικής καταγωγής (94%). Συναντώνται επίσης Ουκρανοί (3%).
Τοπ Χανέ

thumb|right|300px|Παλιά εικόνα (1890 - 1900) του Τοπ Χανέ. Αριστερά διακρίνεται το Τέμενος Νουσρετίγιε (χτισμένο το 1823-1826 από τον Σουλτάνο Μαχμούτ ΙΙ) .
thumb|right|300px|Παλιά εικόνα (1890 - 1900): Βρύση αρχιτεκτονικής μπαρόκ η οποία χτίστηκε από τον Μαχμούτ Ι το 1732 .
Τοπ Χανέ (τουρκικά: Tophane, μεταφράζεται ως «το σπίτι του κανονιού») ονομάζεται η παράλια συνοικία της Κωνσταντινούπολης επί της Ευρωπαϊκής ακτής στην είσοδο του Βοσπόρου. Το όνομα της συνοικίας αυτής οφείλεται από τις ιστορικές εγκαταστάσεις οπλοστασίου, στρατοπέδων, αποθήκης στρατιωτικού υλικού, τηλεβολοχυτηρίου και οπλοποιείου κατά την διάρκεια της Οθωμανικής Αυτοκρατορίας.
Στάδιο Γουέμπλεϊ

thumb|Χάρτης της περιοχής

Το Στάδιο Γουέμπλεϊ (αγγλικά: "Wembley Stadium") είναι γήπεδο ποδοσφαίρου στο Γουέμπλεϊ του Λονδίνου της Αγγλίας, το οποίο άνοιξε το 2007, στο χώρο του αρχικού σταδίου του Γουέμπλεϊ, το οποίο κατεδαφίστηκε το διάστημα 2002–2003. Στο γήπεδο φιλοξενούνται μεγάλοι ποδοσφαιρικοί αγώνες, μεταξύ των οποίων οι αγώνες της εθνικής ομάδας ποδοσφαίρου της Αγγλίας και ο τελικός του Κυπέλλου Αγγλίας.

Το Στάδιο Γουέμπλεϊ ανήκει στο διοικητικό σώμα του αγγλικού ποδοσφαίρου, την Ποδοσφαιρική Ομοσπονδία (FA), μέσω της θυγατρικής της Wembley National Stadium Ltd (WNSL). Η έδρα της FA είναι στο γήπεδο. Με 90.000 θέσεις, είναι το μεγαλύτερο στάδιο στο Ηνωμένο Βασίλειο και το δεύτερο μεγαλύτερο στάδιο στην Ευρώπη (πίσω μόνο από το Καμπ Νόου στη Βαρκελώνη, που διαθέτει 99.354 θέσεις).
Άναντ Σατιανάντ

Ο Σερ Άναντ Σατιανάντ ("Sir Anand Satyanand") είναι δικαστικός και υπηρέτησε ως Γενικός Κυβερνήτης της Νέας Ζηλανδίας από το 2006 ως το 2011.
Γενς Στόλτενμπεργκ

Ο Γενς Στόλτενμπεργκ ("Jens Stoltenberg", γεν. 16 Μαρτίου 1959) είναι Νορβηγός πολιτικός που υπηρετεί ως 13ος Γενικός Γραμματέας του ΝΑΤΟ από το 2014. Μέλος του Εργατικού Κόμματος, ήταν Πρωθυπουργός της Νορβηγίας από το 2000 ως το 2001 και από το 2005 ως το 2013.

Το 2011, ο Stoltenberg έλαβε το Βραβείο Παγκόσμιας Αλλαγής του Ταμείου των Ηνωμένων Εθνών, για την εξαιρετική του προσπάθεια για την επίτευξη των Αναπτυξιακών Στόχων της Χιλιετίας και για την εισαγωγή νέων ιδεών στα παγκόσμια προβλήματα.

Η θητεία του Γενς Στόλτενμπεργκ ως γενικού γραμματέα του Οργανισμού του Βορειοατλαντικού Συμφώνου (ΝΑΤΟ) επεκτάθηκε για άλλα δύο χρόνια. Ο Στόλτενμπεργκ κατέχει τη θέση αυτή τα τελευταία πέντε χρόνια και έχει οριστεί να ηγηθεί του ΝΑΤΟ μέχρι το 2022.

Είναι οικονομολόγος. Εκλέγεται Βουλευτής από το 1993. Υπήρξε αναπληρωτής Υπουργός ("statssekretær") στο Τμήμα Περιβάλλοντος από το 1990 ως το 1991, Υπουργός Βιομηχανίας την περίοδο από το 1993 ως το 1996 και Υπουργός Οικονομίας από το 1996 ως το 1997. Είναι νυμφευμένος με την Διπλωμάτη Ινγκριντ Σούλερουντ και σπούδασε στο Πανεπιστήμιο του Όσλο. Έχουν δύο παιδιά.
Λάφυρο

thumb|right|230px|Λάφυρο του ελληνικού στρατού από το βουλγαρικό στον Α' Παγκόσμιο Πόλεμο, 1918 (αίθριο Πολεμικού Μουσείου, Αθήνα)
Ως λάφυρο ορίζεται το αντικείμενο που λαμβάνεται από εχθρό μετά από μάχη είτε για την οικονομική του αξία είτε ως τρόπαιο νίκης. Ενίοτε ονομάζεται και η λεία μίας ληστείας. Γενικά, "λάφυρο" χαρακτηρίζεται κάθε αγαθό που λαμβάνεται με τη βία ως μέρος μίας στρατιωτικής ή πολιτικής νίκης ή κατά τη διάρκεια μίας καταστροφής, όπως πολέμου, φυσικής καταστροφής (όπου ο νόμος και η αστική επιβολή είναι αναποτελεσματική) ή ταραχής. Ο όρος χρησιμοποιείται επίσης με μία ευρύτερη έννοια για να περιγράψει τις έκδηλες περιπτώσεις κλοπής και υπεξαίρεσης, όπως η "λεηλασία" ιδιωτικών ή δημόσιων περιουσιακών στοιχείων από τις κυβερνήσεις.

Τα αποκτήματα απ' όλες αυτές τις ενέργειες μπορούν να περιγραφούν ως λεία, λάφυρα ή πλιάτσικο.

Ο όρος του λαφύρου διαφέρει από αυτόν της "λείας" που αφορά περισσότερο ιδιωτική περιουσία χαρακτηριζόμενη εχθρική και που απαντάται κυρίως στον κατά θάλασσα πόλεμο, ειδικότερα για πλοία. Η ενέργεια αρπαγής λαφύρων ονομάζεται λαφυραγωγία ή "λαφυραγώγηση" σε αντιδιαστολή της λεηλασίας όπου εκεί συνυπάρχουν και οι έννοιες της κλοπής και της καταστροφής.
Ο Θάνατος Σου Πάει Πολύ

Ο Θάνατος Σου Πάει Πολύ (αγγλικά: "Death Becomes Her") είναι αμερικανική μαύρη κωμωδία φαντασίας παραγωγής 1992 σε σκηνοθεσία Ρόμπερτ Ζεμέκις και πρωταγωνιστούν οι Μέριλ Στριπ, Γκόλντι Χον και Μπρους Γουίλις. Η ταινία εστιάζει σε δύο γυναίκες που πίνουν ένα μαγικό φίλτρο που τους δίνει αιώνια νεότητα.

Η ταινία βραβεύτηκε με Όσκαρ για τα εκπληκτικά ειδικά εφέ και παρά τις μικτές κριτικές που έλαβε έγινε εμπορική επιτυχία.
Σενεζίνο

μικρογραφία|Καρικατούρα του Σενεζίνο
Ο Σενεζίνο ("Senesino", πραγματικό όνομα Φραντσέσκο Μπερνάρντι, "Francesco Bernardi") (31 Οκτωβρίου 1686 - 27 Νοεμβρίου 1758) ήταν διάσημος Ιταλός άλτο καστράτο, γνωστός από την μακρά συνεργασία του με τον συνθέτη Γκέοργκ Φρήντριχ Χαίντελ.
Στον ίσκιο του θανάτου

To Lifeboat (Ελληνικός τίτλος: Στον ίσκιο του θανάτου, a.k.a. Σωστική λέμβος, a.k.a Σωσίβια λέμβος, a.k.a. Ναυαγοί) είναι μια δραματική πολεμική ταινία Αμερικανικής παραγωγής του 1944 σε σκηνοθεσία Άλφρεντ Χίτσκοκ, βασισμένη σε μία ιστορία που έγραψε ο Τζον Στάινμπεκ. Τους πρωταγωνιστικούς ρόλους ερμηνεύουν οι Ταλούλα Μπανκχέντ, Γουίλιαμ Μπέντιξ, Γουόλτερ Σλέζακ και Χιούμ Κρόνιν. Ολόκληρη η ταινία διαδραματίζεται μέσα σε μία σωστική λέμβο (βάρκα), ενώ κέρδισε μια υποψηφιότητα για Όσκαρ σεναρίου.
Χρυσές Σφαίρες

Οι Χρυσές Σφαίρες (αγγλ. Golden Globe Awards) είναι κινηματογραφικά και τηλεοπτικά βραβεία που διοργανώνονται από το 1944 ετησίως στην Αμερική. 

Ο φορέας που διοργανώνει την εκδήλωση είναι η Ένωση Ανταποκριτών Ξένου Τύπου ("Hollywood Foreign Press Association") του Χόλυγουντ, η οποία αποτελείται από δημοσιογράφους που διαμένουν στο Χόλυγουντ και αρθρογραφούν σε εφημερίδες και περιοδικά εκτός των Η.Π.Α. Είναι τα βραβεία που μαζί με αυτά του "Σωματείου των Ηθοποιών" ("Βραβεία Σωματείου Ηθοποιών") κορυφώνουν το δρόμο προς τα Όσκαρ. Τα βραβεία ξεκίνησαν να μεταδίδονται από το τηλεοπτικό δίκτυο TBS και κατά καιρούς μεταδόθηκαν και από τα τρία μεγάλα τηλεοπτικά δίκτυα των Η.Π.Α. (ABC, CBS, NBC). Μετά το 1996 και την αποκλειστική συνεργασία με το τηλεοπτικό δίκτυο NBC η δημοφιλία τους αυξήθηκε με αποτέλεσμα να είναι αυτή τη στιγμή η τρίτη σε τηλεθέαση απονομή βραβείων πίσω από τα Όσκαρ και τα Γκράμι.

Οι Χρυσές Σφαίρες θεωρούνται από τα πιο σημαντικά κινηματογραφικά βραβεία και αποτελούν μεγάλη διάκριση για τους ηθοποιούς και τις ταινίες που κερδίζουν. Οι μεγάλες κινηματογραφικές εταιρείες παραγωγής χρησιμοποιούν τις υποψηφιότητες και τις διακρίσεις των ταινιών τους στις Χρυσές Σφαίρες στην εμπορική προώθηση των ταινιών.
Υβόν Σανσόν

Η Υβόν Σανσόν ("Yvonne Sanson", Θεσσαλονίκη, 29 Αυγούστου 1925 – Μπολόνια, 23 Ιουλίου 2003) ήταν Ελληνίδα ηθοποιός, γνωστή από την εμφάνισή της στο πλευρό του Δημήτρη Χορν στην ταινία "Μια ζωή την έχουμε" (1958). Το πραγματικό της όνομα ήταν Φωτεινή Σαπουντζάκη.
Φερεκύδης ο Αθηναίος

Ο Φερεκύδης ο Αθηναίος ή ο Λέριος (περ. 480 π.Χ. – 5ος ή 4ος αιώνας π.Χ.) ήταν Αρχαίος Έλληνας ιστορικός, μυθογράφος και λογογράφος.
Εκκλησία του Θεού της Προφητείας

Η Εκκλησία του Θεού της Προφητείας είναι μια παγκόσμια χριστιανική εκκλησία της Πεντηκοστής. Όπως και στις υπόλοιπες εκκλησίες της Πεντηκοστής μέσα στα χαρίσματα που υπάρχουν είναι η προφητεία (από την οποία έχει πάρει και το όνομά της η εκκλησία) και η γλωσσολαλιά. Γενικός της Επίσκοπος από το 2006, διεθνώς, είναι ο Randy Howard. Η Εκκλησία του Θεού της Προφητείας έχει συναθροίσεις σε περισσότερες από 130 χώρες με 1.500.000 μέλη.

Στην Ελλάδα η Εκκλησία του Θεού της Προφητείας έχει 160 μέλη και 4 εκκλησίες υπό τον επίσκοπό της Αντώνιο Χαραλάμπους και συνεργάζεται με τη Σύνοδο Αποστολικών Εκκλησιών Πεντηκοστής Ελλάδας καθώς και με τον Πανελλήνιο Ευαγγελικό Σύνδεσμο.
Μόδεστος Λαφουέντε

Ο Μόδεστος Λαφουέντε ήταν Ισπανός ιστορικός και σατυρικός συγγραφέας (1806-1866).

Ήταν ο εκδότης του περιοδικού «Fray Gerundio», με το οποίο και σατίριζε με καυστικό πνεύμα τα ήθη των ανθρώπων της εποχής του και ιδίως των πολιτικών ανδρών. Από τα έργα του ξεχώρισαν τα «Ταξίδια ανά τη Γαλλία, το Βέλγιο, την Ολλανδία και τις όχθες του Ρήνου» και το «Ταξίδι με αερόστατο». Ο Μόδεστος Λαφουέντε έγραψε επίσης εξέδωσε τη «Γενική ιστορία της Ισπανίας» που ολοκληρώθηκε σε 29 τόμους.

Κατηγορία:Ισπανοί ιστορικοί
Λέαρχος

Ο Λέαρχος ήταν αρχαίος Αθηναίος πολιτικός, γιος του στρατηγού Καλλιμάχου. Με απόφαση των συμπολιτών του εστάλη μαζί με τον Αμεινιάδη, το 430 π.Χ., στον Βασιλιά των Θρακών, τον Σιτάλκη προκειμένου να εμποδίσει την επιτυχή έκβαση του προσεταιρισμού του που επιχείρησαν προηγουμένως Σπαρτιάτες πρέσβεις, ώστε να τον εξεγείρουν κατά της Αθήνας. Τελικά ο Λέαρχος κατάφερε να φέρει σε πέρας την αποστολή του, αφού προηγουμένως είχε προσεγγίσει τον γιο του Βασιλιά και εκείνος έπεισε με τη σειρά του τον πατέρα του να μη προδώσει τη συμμαχία του με τους Αθηναίους.
Μάλιστα ο Λέαρχος και ο Αμεινιάδης κατάφεραν και να τους παραδώσει ο Βασιλιά των Θρακών, τους Σπαρτιάτες πρέσβεις, ως ένδειξη πίστης προς την Αθήνα, τους οποίους και ακολούθως μετέφεραν στην Αθήνα, όπου με απόφαση της Εκκλησίας του Δήμου εκτελέστηκαν δι' αποκεφαλισμού.
Ψαραντώνης

thumb|right|200px|27-Απρ-2007: Ο Ψαραντώνης στο φεστιβάλ "All Tomorrow's Parties", Αγγλία.
Ο Αντώνης Ξυλούρης, γνωστός ευρύτερα με το παρατσούκλι Ψαραντώνης (Ανώγεια Ρεθύμνου, 6 Σεπτεμβρίου 1937), είναι Έλληνας μουσικός και ένας από τους πιο γνωστούς Κρητικούς λυράρηδες. Έχει δύο γιους, τον Γιώργο και τον Λάμπη Ξυλούρη και τρεις κόρες, τη Νίκη την Ελευθερία και την Μαρία Ξυλούρη.
Αποστολική Εκκλησία Πεντηκοστής

Η Αποστολική Εκκλησία Πεντηκοστής είναι η πρώτη χριστιανική εκκλησία της Πεντηκοστής στην Ελλάδα και συνεργάζεται (χαλαρά, καθώς πλέον είναι αυτοκέφαλη) με την παγκόσμια εκκλησία των Συνάξεων του Θεού. Είναι το βασικότερο μέλος της Συνόδου Αποστολικών Εκκλησιών Πεντηκοστής Ελλάδας, ενώ συμμετέχει και στον Πανελλήνιο Ευαγγελικό Σύνδεσμο.

Ο Δημήτρης Κατρισιώσης ήταν ο πρώτος Έλληνας κήρυκας της Πεντηκοστής στην Ελλάδα μαζί με τον Ιωάννη Τσέλλο (1924) που δραστηριοποιήθηκαν στην περιοχή του χωριού τους (Βάγια Θηβών), στη Βόρεια, Κεντρική, και Νότια Ελλάδα. Καρπός της εργασίας τους ήταν η Αποστολική Εκκλησία της Πεντηκοστής καθώς και άλλες εκκλησίες, μετέπειτα.

Σήμερα η Αποστολική Εκκλησία Πεντηκοστής αριθμεί εκατοντάδες μέλη σε 13 εκκλησίες σε όλη την Ελλάδα. Διοικείται από Διοικητικό Συμβούλιο που εκλέγεται από την Σύνοδο εργατών. Πρόεδρος της συνόδου είναι ο Ηλ. Χατζηελευθερίου.
Λεσσεψιανή μετανάστευση

Λεσσεψιανή μετανάστευση ονομάζεται η μετανάστευση θαλάσσιων οργανισμών της Ερυθράς Θάλασσας μέσω της διώρυγας του Σουέζ, στη Μεσόγειο.

Το όνομα αυτό δόθηκε προς τιμήν του Φερντινάρντ ντε Λεσσέψ, αρχιτέκτονα και υπεύθυνου του έργου της διώρυγας του Σουέζ.

Οι θαλάσσιοι οργανισμοί οι οποίοι περνούν τη διώρυγα από την Ερυθρά Θάλασσα καταλήγοντας στη Μεσόγειο, ονομάζονται "λεσσεψιανοί μετανάστες".
Τουπούα Ταμασέσε Τουπουόλα Έφι

Ο Τουφούγκα Έφι ("Tufuga Efi", πλήρες όνομα Τουπούα Ταμασέσε Τουπουόλα Έφι - και "Tuiatua Tupua Tamasese Tupuola Efi") είναι πολιτικός από τις Σαμόα, και στις 16 Ιουνίου 2007 είναι ο πρώτος αιρετός αρχηγός αυτού του κράτους, αξίωμα στο οποίο παρέμεινε ως τις 21 Ιουλίου 2017.
Μέσα στη Νύχτα των Άλλων

Μέσα στη Νύχτα των Άλλων είναι ο έβδομος και τελευταίος δίσκος που κυκλοφόρησαν οι "Τρύπες" τον Ιούλιο του 1999, λίγο πριν την οριστική διάλυση του συγκροτήματος.
Τζορτζ Νέλσον

Ο Τζορτζ Νέλσον ("George Nelson", 29 Μαΐου 1908 - 5 Μαρτίου 1986) ήταν Αμερικανός αρχιτέκτονας αλλά και βιομηχανικός σχεδιαστής. Μαζί με τους Τσαρλς και Ρέι Ιμς (Charles & Ray Eames) ήταν ένας απ’ τους πατέρες-ιδρυτές του αμερικανικού μοντερνισμού. Αποτελεί έναν απ’ τους σημαντικότερους σχεδιαστές του 20ου αιώνα καθώς πολλά έργα του θεωρούνται κλασικά.
Φερράρα

Η Φερράρα (ιταλικά: "Ferrara" ()) είναι πόλη της Ιταλίας στην Εμίλια-Ρομάνια πρωτεύουσα της ομώνυμης επαρχίας της Φερράρας. Βρίσκεται 50 χμ βόρεια-βορειανατολικά της Μπολόνια, πάνω στον Βολάνο, κανάλι-παραπόταμο του Πάδου ο οποίος ρέει 10 χμ βορειότερα από την πόλη. Η πόλη διαθέτει πλατιούς δρόμους και κοσμείται από πολυάριθμα παλάτια πολλά από τα οποία χρονολογούνται από τον 14ο και τον 15ο αιώνα, όταν φιλοξενούσε την Αυλή του Οίκου του Έστε. Για την ομορφιά και την πολιτιστική σημασία της έχει χαρακτηρισθεί από την UNESCO Μνημείο Παγκόσμιας Κληρονομιάς. Η σύγχρονη εποχή έχει φέρει μια αναβίωση της βιομηχανικής δραστηριότητας. Η Φερράρα είναι πάνω στον κύριο σιδηροδρομικό άξονα από την Μπολόνια προς την Πάντοβα και τη Βενετία και έχει διακλαδώσεις προς τη Ραβέννα, το Πότζιο Ρούσκο και το Κοντιγκόρο. Το 2006, χάρις στη σπουδαία ιστορική σημασία της, η Φερράρα έγινε η έδρα του Ιταλικού Μουσείου Ερμιτάζ. Είναι η πέμπτη πόλη στον κόσμο, που συνδέθηκε με το Ρωσικό μουσείο. Από την ένωση αυτή γεννήθηκε το ίδρυμα Ερμιτάζ Ιταλίας. Πολιούχος της πόλης είναι ο Άγιος Γεώργιος και η ημέρα της πόλης είναι η 23η Απριλίου.
8 Γυναίκες

8 Γυναίκες (γαλλικά: 8 Femmes) είναι o τίτλος της γαλλικής μαύρης κωμωδίας μυστηρίου, που κυκλοφόρησε στις ελληνικές αίθουσες στις 5 Απριλίου 2002. Πρωταγωνιστεί η αφρόκρεμα των γυναικών του γαλλικού σινεμά, ανάμεσα στις οποίες οι Κατρίν Ντενέβ και Φανί Αρντάν, ενώ σκηνοθετήθηκε από τον Φρανσουά Οζόν. Το σενάριο αποτελεί διασκευή του θεατρικού έργου του Ρομπέρ Τομά "8 Γυναίκες Κατηγορούνται", το οποίο έχει ανέβει με επιτυχία στη σκηνή και στην Ελλάδα.
Λαπίθες

thumb|right|210px|Πάλη μεταξύ Κενταύρου και Λαπίθη. Μετόπη του Παρθενώνα.
Στην Ελληνική Μυθολογία οι Λαπίθες αναφέρονται ως μυθολογικά όντα ίδιας καταγωγής με τους Κενταύρους από τους οποίους και χωρίστηκαν μεταγενέστερα από τους ποιητές αποδίδοντάς τους ανθρώπινη μορφή και παρουσία ως αρχαίου πραγματικού λαού, πολεμικού και ανδρειωμένου που αφού εξεδίωξαν τους Περραιβούς από τη Θεσσαλία εγκαταστάθηκαν στην παρά τις όχθες του Πηνειού πεδιάδα. Μπορεί όμως να πρόκειται και για αρχαιότατο λαό εγκατεστημένο από την αρχή εκεί, που πολεμούσε κατά των διαφόρων κάθε φορά εισβολέων και τελικά εξοντώθηκε από τους Δωριείς.

Οι αποδεχόμενοι τους Λαπίθες ως μυθικά όντα παράγουν το όνομά τους από το "λαπιστής" (= αλαζών) και το ρήμα "λαπίζω" (= συρίζω), από την ίδια ρίζα "λαπ" επίσης και το ρήμα "αλαπάζω" (=καταστρέφω, διαρπάζω) αλλά και το ουσιαστικό λαίλαπα (λαίλαψ). Επειδή όμως και η ρίζα λαπ είναι σχετική με τη "ραπ" = αρπ πολλοί σχετίζουν το όνομα με τις Άρπυιες, δηλαδή τους βίαιους ανέμους, και κάθε βίαια μετεωρολογικά φαινόμενα, δαίμονες των καταιγίδων, που η ποιητική φαντασία τους μετέβαλε βαθμηδόν σε γενναίους πολεμιστές, ενάρετους και φιλόξενους σε αντίθεση με τους Κενταύρους. 

Στους αναφερόμενους μύθους κατά τον Διόδωρο τον Σικελιώτη, γενάρχης των Λαπιθών φέρεται ο Λαπίθης, γιος του Απόλλωνα και της νύμφης Στίλβης, ο δε γιος αυτού Φόρβας βασίλευσε στην Ηλεία όπως και οι γιοί αυτού Αιγεύς και Άκτωρ. Η εκτίμηση των αρχαίων προς τους Λαπίθες φαίνεται μάλλον μεγάλη αφού επιφανείς ήρωες συνδέθηκαν με τους διασημότερους εξ αυτών, όπως για παράδειγμα ο Θησέας που τους βοήθησε στη μάχη τους κατά των Κενταύρων, επειδή στο γάμο του Πειρίθου με την Ιπποδάμεια οι Κένταυροι πρόσβαλαν τις γυναίκες των Λαπιθών. Σημαντικότεροι των Λαπιθών αναφέρονται ο Κόρωνος και ο γιος του Λεοντεύς, ο γιος του Πειρίθου Πολυποίτης οι οποίοι ως ηγήτορες 40 πλοίων συμμετείχαν στον πόλεμο της Τροίας οι από την Άργισσα, τη Γυρτώνη, την Όρθη, την Ηλώνη και Ουλουσώνα καταγόμενοι Λαπίθες.
Τριπλή Συμμαχία

μινιατούρα|Η τριπλή συμμαχία (κόκκινο), τριπλή συννενόηση (γαλάζιο), και άλλοι (ροζ).
Με τον όρο Τριπλή Συμμαχία χαρακτηρίστηκε ο αμυντικός συνασπισμός μεταξύ Γερμανίας, Αυστροουγγαρίας και Ιταλίας που συνάφθηκε μετά από εισήγηση του καγκελάριου της Γερμανίας Μπίσμαρκ και συνομολογήθηκε στις 20 Μαΐου του 1882. 

Μετά τον Γαλλοπρωσικό πόλεμο (1870-1871) ο Μπίσμαρκ άρχισε να εφαρμόζει πολιτική απομόνωσης της Γαλλίας. Επειδή όμως τόσο η Ρωσία όσο και η Αυστροουγγαρία ήταν πιθανόν να γίνουν σύμμαχες δυνάμεις της Γαλλίας ο Μπίσμαρκ πέτυχε σειρά μεμονωμένων συνθηκών - συμμαχιών των οποίων κύριος σκοπός ήταν ο αποκλεισμός της Γαλλίας από τις δυνάμεις αυτές. Έτσι στην αρχή προηγήθηκε η συμμαχία Αυστροουγγαρίας και Γερμανίας που το 1882 διευρύνθηκε με την προσχώρηση της Ιταλίας. Επειδή όμως ο Μπίσμαρκ συνέχιζε ν΄ ανησυχεί για τη πιθανή στάση της Ρωσίας, προσπάθησε να την προσεταιρισθεί, γεγονός που το πέτυχε σχετικά εύκολα, λόγω του αγγλορωσικού ανταγωνισμού στη Μέση Ανατολή και την Ασία.

Παρά όμως την υφιστάμενη αστάθεια των γερμανορωσικών σχέσεων ο Μπίσμαρκ επιθυμούσε πάντα τη διατήρηση φιλικών σχέσεων με την Ρωσία. Έτσι όταν η μετά της Ρωσίας συμμαχία της Γερμανίας, που ουσιαστικά ήταν "Συνθήκη Αμοιβαίας Ουδετερότητας" έληγε το 1890, ο Γερμανός καγκελλάριος προέβη σε σχετικά διαβήματα για την ανανέωσή της. Τότε όμως διαφώνησε ως προς την σύνδεση αυτή με την Ρωσία ο Αυτοκράτορας Γουλιέλμος Β΄ οπότε και ακολούθησε αφενός μεν η αναγκαστική παραίτηση του Μπίσμαρκ και αφετέρου η αλλαγή της εξωτερικής πολιτικής της Γερμανίας.

Ως αντίρροπος δύναμη της "Τριπλής Συμμαχίας" ιδρύθηκε η Τριπλή Συνεννόηση γνωστότερη ως Αντάντ Κορντιάλ.
Κατηγορία:Συνθήκες
Κατηγορία:Διεθνείς συνθήκες
Κατηγορία:Διεθνές Δίκαιο
Κατηγορία:Α' Παγκόσμιος Πόλεμος
Κατηγορία:Ιστορία της Γερμανίας
Κατηγορία:Ιστορία της Αυστρίας
Κατηγορία:Ιστορία της Ιταλίας
Κατηγορία:Ιστορία της Ρωσίας
Τζορτζ Σάκιερ

Ο Τζορτζ Σάκιερ (αγγλικά: "George Sakier", 1897 - 1988) ήταν Αμερικανός σχεδιαστής και καλλιτέχνης. Υπήρξε σημαντικός υπερασπιστής της Αρ Ντεκό τέχνης. Στις δεκαετίες του 30’ και του 40’ εργάστηκε ως επικεφαλής σχεδίου της Fostoria Glass Company.
Τζανφράνκο Φερρέ

Ο Τζανφράνκο Φερρέ ("Gianfranco Ferré") ήταν διεθνούς φήμης Ιταλός σχεδιαστής μόδας, γνωστός και ως «αρχιτέκτονας της μόδας».
Αικατερίνη Τρικούπη

Η Αικατερίνη Τρικούπη (Κωνσταντινούπολη, 1800 - Αίγινα, 15 Ιουλίου 1871), υπήρξε σύζυγος του πρωθυπουργού της Ελλάδας και ιστοριογράφου Σπυρίδωνα Τρικούπη. Γιος της ήταν ο επίσης πρωθυπουργός, Χαρίλαος Τρικούπης.
Νίκος Κακλαμανάκης

Ο Νίκος Κακλαμανάκης (Βάρκιζα Αττικής, 19 Αυγούστου 1968) είναι Έλληνας αθλητής της ιστιοπλοΐας και δύο φορές Ολυμπιονίκης.

Γεννήθηκε στη Βάρκιζα στις 19 Αυγούστου 1968 και ξεκίνησε από πολύ μικρός την ιστιοπλοΐα και στην κατηγορία Μistral. Το 1986 συμμετέχει για πρώτη φορά σε διεθνή αγώνα και παίρνει την τρίτη θέση, στο Παγκόσμιο Πρωτάθλημα Μistral νέων. Το 1989 παίρνει τη δεύτερη θέση στο Ευρωπαϊκό πρωτάθλημα της Φινλανδίας. Στους Ολυμπιακούς Αγώνες της Βαρκελώνης παίρνει την ένατη θέση και στην Ατλάντα το 1996 κατακτά το χρυσό μετάλλιο, όπου παίρνει και την προσωνυμία "γιος του ανέμου" και ήταν και ο σημαιοφόρος της αποστολής. Στην επόμενη ολυμπιάδα το 2000 στο Σίδνεϊ πήρε την έκτη θέση και ήταν ο σημαιοφόρος της ελληνικής αποστολής. Το 2004 στην Αθήνα κατέκτησε το δεύτερο ολυμπιακό μετάλλιο, ασημένιο αυτή τη φορά. Μάλιστα, στην Ολυμπιάδα της Αθήνας ήταν αυτός που άναψε την ολυμπιακή φλόγα μέσα στο Ολυμπιακό Στάδιο. Το 1997 πάνω σε μια ιστιοσανίδα έκανε τον διάπλου του Αιγαίου από το Σούνιο στην Κρήτη σε δύο μέρες. Είναι αθλητής του Ν.Ο.Ε..
Πάμφιλος ο Αλεξανδρεύς

Ο Πάμφιλος ο Αλεξανδρεύς ήταν Έλληνας γραμματικός και ιατρός του 1ου αι. μ.Χ., της σχολής του Αριστάρχου του Γραμματικού. Συνέγραψε γλωσσικό λεξικό σε 95 βιβλία με ξένες ή σπάνιες λέξεις, μία ιδέα του γραμματικού Ζωπυρίωνα, στον οποίο αποδίδεται και η σύνταξη των 4 πρώτων βιβλίων αυτού του μεγάλου έργου, που επιγραφόταν "«Περί γλωσσών, ήτοι λέξεων»". Το ίδιο το έργο αυτό χάθηκε, αλλά μία επιτομή του από τον Διογενιανό τον 2ο αιώνα απετέλεσε τη βάση για το λεξικό του Ησύχιου.

Ο Πάμφιλος επίσης συνέγραψε τα έργα "«Κρητική τέχνη»" και "«Λειμών»". Το τελευταίο (ο τίτλος σημαίνει «λιβάδι» και οφείλεται στην ποικιλία των περιεχομένων) είχε έξι βιβλία και περιείχε πολλούς ελληνικούς μύθους και θαύματα, ενώ πιστεύεται ότι ίσως αποτελούσε ένα συμπλήρωμα του λεξικού του.

Ο Πάμφιλος αποτελεί μία από τις κυριότερες πηγές που χρησιμοποιεί ο Αθήναιος στους "Δειπνοσοφιστές" του. Το Λεξικό του Σουίδα αποδίδει σε κάποιον άλλο Πάμφιλο, τον οποίο περιγράφει απλώς ως «φιλόσοφο», έναν αριθμό έργων, ορισμένα από τα οποία πιθανότατα γράφτηκαν από τον Πάμφιλο τον Αλεξανδρέα.
Νικόλαος Κατσάνος

Ο Νικόλαος Κατσάνος (1930 - 6 Νοεμβρίου 2016) ήταν Έλληνας χημικός, καθηγητής στο Πανεπιστήμιο της Πάτρας. Υπήρξε μέλος της Ένωσης Ελλήνων Χημικών και διαφόρων άλλων επιστημονικών σωματείων και εταιρειών. Εξέδωσε αρκετά βιβλία και έχει δημοσιεύσει πολλά άρθρα και μελέτες σε ελληνικά και ξένα επιστημονικά περιοδικά.
Δημιουργία DVD των Windows

Η Δημιουργία DVD των Windows είναι μία εφαρμογή που περιλήφθηκε για πρώτη φορά στις ανώτερες εκδόσεις (Home Premium, Enterprise και Ultimate) των Windows Vista και είναι σχεδιασμένη για τη δημιουργία ταινιών DVD στα Windows. Συνοδεύει το Windows Movie Maker. Οι λειτουργίες του είναι παρόμοιες με αυτές του iDVD της Apple.

Οι εφαρμογές μπορούν να περάσουν ένα αρχείο XML στη Δημιουργία DVD, χρησιμοποιώντας τις δυνατότητες βίντεο MPEG-2 και κωδικοποίησης ήχου Dolby Digital. Το Δημιουργία DVD έχει ήδη καταργηθεί με την κυκλοφορία των Windows 8.
Τσεγκέλκιοϊ

Το Τσεγκέλκιοϊ ("Çengelköy") αποτελεί προάστιο της Κωνσταντινούπολης που βρίσκεται επί της ασιατικής ακτής του Βοσπόρου. Άλλοτε γραφόταν στην ελληνική με την ανεπίσημη ονομασία «"Αγκυροχώριον"». Εκεί υπάρχει σήμερα η ορθόδοξη ελληνική εκκλησία του Αγίου Γεωργίου ("Χρυσοκεράμου" ή "Χρυσοκεραμιδά"), καθώς και σχολείο. 

Κατά τον Έλληνα δημοσιογράφο Σταύρο Βουτυρά που καταγόταν απ΄ αυτό το προάστιο η ονομασία Τσεγκέλκιοϊ αποτελεί παραφθορά της άλλοτε βυζαντινής ονομασίας του «"Τα Συγκέλλου"», η οποία προήλθε από την παρακείμενη Μονή Συγκέλλου.
Windows Defender

Ο Windows Defender » Microsoft Defender, προηγουμένως γνωστός ως Microsoft AntiSpyware, είναι ένα προϊόν λογισμικού από τη Microsoft, σχεδιασμένο να αποτρέπει, να αφαιρεί και να τοποθετεί σε καραντίνα λογισμικό κακόβουλης λειτουργίας στα Microsoft Windows. Είναι μέρος των Windows Vista και διαθέσιμο ως δωρεάν στοιχείο λήψης για προηγούμενες υποστηριζόμενες εκδόσεις των Windows.
Φεκά

Ο Φεκά είναι Βιβλικό πρόσωπο που αναφέρεται στη Παλαιά Διαθήκη

Ο Φεκά αναφέρεται ως σφετεριστής του θρόνου του Ισραήλ. Όταν άρπαξε τον βασιλικό θρόνο δολοφόνησε τον νόμιμο Βασιλέα Φακεία.

*"Β΄ Βασιλέων κεφ. 15:25 μέχρι 16:5"

Κατηγορία:Πρόσωπα της Παλαιάς Διαθήκης
Βατερλώ

Το Βατερλώ είναι πόλη του Βελγίου. Είναι συνδεδεμένο με την τελευταία μάχη του Ναπολέοντα Α΄ στις 18 Ιουνίου 1815. Την 1η Ιανουαρίου 2006, ο πληθυσμός του ανερχόταν στους 29.000 κατοίκους. Το όνομα της τοποθεσίας είναι μάλλον ολλανδικό, από τη λέξη νερό.
Αντίοχος Δ΄ Επιφανής

Ο Αντίοχος Δ΄ Επιφανής (215 π.Χ. – 164 π.Χ.) ήταν αρχαίος Έλληνας βασιλιάς της ελληνιστικής αυτοκρατορίας των Σελευκιδών από το 175 π.Χ. μέχρι τον θάνατό του το 164 π.Χ. Ήταν γιος του Αντίοχου Γ΄ του Μεγάλου και της Λαοδίκης. Ήταν αδελφός του προκατόχου του, Σέλευκου Δ΄ του Φιλοπάτορος. Το προσωνύμιο «Επιφανής» σημαίνει "αυτός που φαίνεται", "αυτός που είναι πασιφανής". Το πραγματικό του όνομα ήταν Μιθριδάτης, μετονομάστηκε όμως σε Αντίοχος, είτε μετά την άνοδό του στο θρόνο, είτε μετά το θάνατο του μεγαλύτερου αδελφού του, του Αντίοχου.
Αντίοχος Ε΄ Ευπάτωρ

Ο Αντίοχος Ε΄ Ευπάτωρ (π. 173 – 162 π.Χ.), ήταν βασιλιάς της ελληνιστικής αυτοκρατορίας των Σελευκιδών κατά την περίοδο 164 – 162 π.Χ. Ήταν γιος του Αντίοχου Δ΄ του Επιφανούς και της Λαοδίκης. Το προσωνύμιο "Ευπάτωρ" σημαίνει "αυτός που κατάγεται από ευγενή πατέρα".
Πανελλήνιος Ευαγγελικός Σύνδεσμος

thumb|220px|right|Το έμβλημα του Π.Ε.Σ.
O Πανελλήνιος Ευαγγελικός Σύνδεσμος (ή Π.Ε.Σ.) είναι σύνδεσμος Χριστιανικών εκκλησιών από κάθε Προτεσταντική απόχρωση της Ελλάδας, που ως βασικό στόχο έχει την σύσφιξη των δεσμών και την καλλιέργεια ενός πνεύματος ενότητας και συνεργασίας μεταξύ των εκκλησιών, καθώς και την κοινή εκπροσώπησή τους. Ο Π.Ε.Σ. είναι μέλος της Παγκόσμιας Ευαγγελικής Συμμαχίας ("WEA"). Πρόεδρος του Π.Ε.Σ. είναι ο ποιμένας της Εκκλησίας του Θεού της Προφητείας, Αντώνιος Χαραλάμπους.
Στάθης Ταυλαρίδης

Ο Στάθης Ταυλαρίδης (Προβατάς Σερρών, 25 Ιανουαρίου 1980) είναι Έλληνας πρώην διεθνής ποδοσφαιριστής, ο οποίος αγωνίστηκε για τελευταία φορά ως κεντρικός αμυντικός με την ομάδα του Άρη.
Γουλιέλμος Β΄ της Αγγλίας

Ο Γουλιέλμος Β΄ της Αγγλίας ή Γουλιέλμος Ρούφος ("William II of England", 1056 - 2 Αυγούστου 1100), ο τρίτος γιος του Γουλιέλμου Α' της Αγγλίας, ήταν βασιλιάς της Αγγλίας από το 1087 έως το 1100, με εξουσίες στο Δουκάτο της Νορμανδίας και επιρροή στη Σκωτία. Ο Γουλιέλμος Β' ήταν γιος του Γουλιέλμου του Κατακτητή και της Ματθίλδης της Φλάνδρας, ονομαζόταν Ρούφος από τα κόκκινα μαλλιά του στην παιδική του ηλικία τα οποία αργότερα μεγάλωσαν. Ήταν μια πολύπλοκη προσωπικότητα γνωστός τόσο για την θρησκευτικότητα όσο και για την φαντασία του, δεν παντρεύτηκε, δεν έκανε ποτέ παιδιά ούτε νόθο, ούτε νόμιμο κάτι που οδήγησε πολλούς ιστορικούς στο συμπέρασμα ότι ήταν πιθανώς ομοφυλόφιλος. Πέθανε χτυπημένος από ένα βέλος την ώρα που κυνηγούσε, υπάρχουν πολλές υποψίες ότι δολοφονήθηκε αλλά δεν υπάρχει καμιά σταθερή απόδειξη, τον διαδέχθηκε ο μικρότερος αδελφός του Ερρίκος Α΄ της Αγγλίας.
Ο Μπάρλοου γράφει "ένας τραχύτατος πολεμιστής χωρίς φυσικά χαρίσματα και φυσική αξιοπρέπεια με ελάχιστα δείγματα ευσέβειας ή θρησκευτικής ηθικής έδωσε τροφή στους επικριτές του να τον κατηγορήσουν για ακολασίες και Σοδομισμό". Από την άλλη πλευρά ήταν σοφός κυβερνήτης και πολεμιστής, σύμφωνα με τον Μπάρλοου "οι ικανότητες του στο κυνήγι ήταν προφανείς, κατόρθωσε να διατηρήσει σε ικανοποιητικό βαθμό την δικαιοσύνη στην Αγγλία και την ειρήνη στην Νορμανδία. Επέκτεινε την Άγγλο-Νορμανδική κυριαρχία στην Ουαλία, στην Σκωτία, ανακατέλαβε την Μαιν και κατάφερε να επεκτείνει την πίεση του στο Βεξίν".
Το Θέατρο του Αίματος

"Το Θέατρο του Αίματος" (Αγγλικός τίτλος: Theater of Blood) είναι μια Βρετανική μαύρη κωμωδία σκηνοθετημένη από τον Ντάγκλας Χίκοξ το 1973. Το σενάριο του Άντονι Γκρέβιλ Μπελ βασίστηκε στην αρχική ιδέα του Στάνλι Μαν και του Τζον Κον. 

Στην ταινία αυτή πρωταγωνιστεί ο Βίνσεντ Πράις και η Νταϊάνα Ριγκ, με συμπρωταγωνιστές τον Ίαν Χέντρι και τον Μάιλο Ο'Σέι. Σύμφωνα με τις προσωπικές απόψεις των δύο πρωταγωνιστών, αυτή είναι η αγαπημένη τους ταινία στην οποία έχουν πρωταγωνιστήσει. Για τον Πράις ήταν μια ευκαιρία να υποδυθεί ήρωες του Ουίλλιαμ Σαίξπηρ, καθώς το μεγαλύτερο μέρος της φιλμογραφίας του αποτελείται από ταινίες τρόμου, οι οποίες κυρίως βασίζονται στα διηγήματα του Έντγκαρ Άλλαν Πόε.

Η ταινία έχει πολυάριθμες ομοιότητες με μια προηγούμενη ταινία με τον Πράις, Ο Σατανικός Δόκτωρ Φάιμπς (1971). Ο Ρόμπερτ Φούεστ, ο σκηνοθέτης εκείνης της ταινίας, ήταν η αρχική επιλογή για τον σκηνοθέτη του "Θέατρο του Αίματος". Η πλοκή για έναν μανιακό που πιστεύεται πως είναι νεκρός και δολοφονεί με παράξενους τρόπους εννέα ανθρώπους που του κατέστρεψαν την ζωή, χρησιμοποιήθηκε εδώ. 

Η Κόραλ Μπράουν, που πρωταγωνιστεί σε αυτή την ταινία, ερωτεύθηκε τον Πράις στη διάρκεια των γυρισμάτων και αργότερα παντρεύτηκαν. Επίσης, ο ηθοποιός Ρόμπερτ Κουτ έκανε εδώ την τελευταία κινηματογραφική του εμφάνιση. Η ταινία γυρίστηκε εξολοκλήρου σε αληθινές τοποθεσίες στην Βρετανία, χωρίς σκηνές στούντιο.
Παντελής Καφές

Ο Παντελής Καφές (Βέροια, 24 Ιουνίου 1978) είναι Έλληνας πρώην διεθνής ποδοσφαιριστής που αγωνιζόταν στον χώρο της μεσαίας γραμμής, έχοντας κερδίσει την αναγνώριση για τις δημιουργικές δυνατότητες και τις άριστες δεξιοτεχνικές ικανότητές του.
Αναλυτική ψυχολογία

Με τον όρο Αναλυτική ψυχολογία (ή Γιουνγκιανή ψυχολογία) προσδιορίζεται εκείνη η σχολή ψυχολογίας που προέκυψε από τις ιδέες του Ελβετού ψυχίατρου Καρλ Γιουνγκ τους μαθητές και άλλους διανοητές που ακολούθησαν την παράδοσή τoυ. Σκοπός της αναλυτικής ψυχολογίας είναι η κατανόηση και η ενσωμάτωση των ασυνείδητων δυνάμεων και των κινήτρων που θεμελιώνουν την ανθρώπινη συμπεριφορά μέσω της πρακτικής μιας συσσωρευτικής φαινομενολογίας για τη σημασία των ονείρων, της λαϊκής παράδοσης και της μυθολογίας. Τόσο η ψυχολογία του βάθους όσο και η αρχετυπική ψυχολογία συνδέονται με την αναλυτική ψυχολογία ως προς το γεγονός ότι χρησιμοποιούν το ίδιο μοντέλο του ασυνείδητου νου ως πηγή θεραπείας και εξατομίκευσης.
Αντώνης Κανάκης

Ο Αντώνης Κανάκης (πραγματικό όνομα: Αντώνιος Δούμας) (Θεσσαλονίκη, 18 Φεβρουαρίου 1969) είναι Έλληνας παρουσιαστής, ραδιοτηλεοπτικός και μουσικός παραγωγός.
Χρήστος Νταβέλης

Ο Χρήστος Νταβέλης (πραγματικό όνομα: Χρήστος Νάτσιος, περ. 1832 - 12 Ιουλίου 1856) ήταν αρβανιτοβλάχικης καταγωγής περιβόητος Έλληνας ληστής της Αττικής και της Βοιωτίας.
Ουντάι Χουσεΐν

Ο Ουντάι Χουσεΐν (18 Ιουνίου 1964 - 22 Ιουλίου 2003) ήταν γιος του Σαντάμ Χουσεΐν.
Προκύων

Ο Προκύων είναι ο φωτεινότερος αστέρας στον αστερισμό Μικρός Κύων, o α Μικρού Κυνός ("alpha Canis Minoris", α CMi), εύκολα ορατός με γυμνό μάτι στον ουρανό της Ελλάδας τις χειμωνιάτικες νύχτες.
Ματθίλδη της Φλάνδρας

Η Ματθίλδη της Φλάνδρας ("Matilda of Flanders", 1031 – 2 Νοεμβρίου 1083) ήταν βασίλισσα της Αγγλίας, ως σύζυγος του Γουλιέλμου Α΄ της Αγγλίας. Ήταν κόρη του κόμη της Φλάνδρας Βαλδουίνου Ε΄ και της Αδέλας, κόρης του Ροβέρτου Β΄ της Γαλλίας.
Ευπορία

Η λέξη αυτή ήταν επίθετο της θεάς Αρτέμιδος στη Ρόδο, το οποίο αναφέρει ο Ησύχιος. Σε επιγραφή όμως από τον Πειραιά του 3ου αιώνα μ.Χ. αναφέρεται ως αυτοτελής θεότητα: "«υμνητής της Ευπορίας θεάς Βεβήλας και των περί αυτήν θεών»" (Ditt.Syll. 739,4). Ο Υγίνος ("Fabulae", 183) την αναφέρει μαζί με τη Φέρουσα και την Ορθωσία ως μία από τις τρεις Ώρες.
Αμπεμάμα

Η Αμπεμάμα (επίσης "Αμπαμάμα", "Απαμάμα", "Ντούντας", "Χόππερ Νήσος", "Ρότζερ Σίμπσον Νήσος" ή "Σίμπσον Νήσος") είναι μια ατόλλη στο κεντρικό τμήμα της Συστάδας Κιριμπάτι (Γκίλμπερτ), 176 χμ νοτιοανατολικά της Ταράουα και μόλις βόρεια του ισημερινού.
Μετά την Επόμενη Μέρα

Μετά την Επόμενη Μέρα (πρωτότυπος τίτλος: "The Day After Tomorrow") είναι ο τίτλος της κινηματογραφικής αμερικανικής ταινίας οικολογικής καταστροφής, που έκανε πρεμιέρα τον Μάιο του 2004.
Καίτη Κωνσταντίνου

Η Καίτη Κωνσταντίνου είναι Ελληνίδα ηθοποιός.
Ρας Αλχάγκ

Ρας Αλχάγκ είναι το ιδιαίτερο όνομα του φωτεινότερου αστέρα στον αστερισμό Οφιούχο, τoυ α Οφιούχου ("alpha Ophiuchi", α Oph). Βρίσκεται στο βόρειο μέρος του αστερισμού, κοντά στο σύνορο με τον Ηρακλή. Φέρει επίσης το όνομα 55 Οφιούχου (ονοματολογία κατά Τζον Φλάμστηντ).
Φέκντα

Φέκντα είναι το ιδιαίτερο όνομα του αστέρα γ Μεγάλης Άρκτου ("gamma Ursae Majoris", γ UMa), στον αστερισμό Μεγάλη Άρκτος, στη βάση της «κατσαρόλας» που σχηματίζουν οι κυριότεροι αστέρες του.
Αλφέκκα

Το όνομα Αλφέκκα είναι το ιδιαίτερο όνομα του αστέρα α του αστερισμού Βόρειος Στέφανος ("alpha Coronae Borealis", α CrB), που είναι και ο φωτεινότερος του αστερισμού. Ο αστέρας βρίσκεται στο νότιο-νοτιοδυτικό τμήμα του αστερισμού, λίγο περισσότερο από 1 μοίρα από το σύνορο με τον Όφι. Ο Αλφέκκα είναι διπλός αστέρας, και επιπλέον ο κύριος αστέρας είναι μεταβλητός δι' εκλείψεων.
Ντέμπορα Κερ

Η Ντέμπορα Κερ (Deborah Kerr, 1921- 2007) ήταν διάσημη Βρετανή ηθοποιός, με καταγωγή από τη Σκωτία. Bραβεύτηκε, μεταξύ άλλων, με Χρυσή Σφαίρα, Τιμητικό Όσκαρ και βραβείο BAFTA.

Παρά το γεγονός ότι με τη σκοτσέζικη προφορά το επίθετό της ακούγεται κάπως σαν «Κερ», την εποχή που προωθούσε την καριέρα της στο Χόλιγουντ προφερόταν «Καρ». Η Μέτρο Γκόλντουιν Μάγιερ είχε τονίσει ότι το Καρ έκανε ρίμα με το σταρ .
ΠΣΦ Αϊντχόφεν

Η ΠΣΦ Αϊντχόφεν (ολλανδικά: "PSV", ˌpe.jɛs.ˈfeː ˈɛi̯nt.ˌɦoː.və(n)) είναι αθλητικός σύλλογος από την ομώνυμη πόλη της Ολλανδίας. Περισσότερο γνωστή είναι η ποδοσφαιρική ομάδα αλλά ο σύλλογος καλλιεργεί συνολικά 20 διαφορετικά σπορ. Η Αϊντχόβεν είναι μία από τις τρεις ολλανδικές ομάδες που έχουν κατακτήσει το Κύπελλο Πρωταθλητριών. Οι άλλες δύο είναι ο Άγιαξ και η Φέγενορντ. Επίσης, έχει κατακτήσει το Κύπελλο ΟΥΕΦΑ. 

Ο σύλλογος, ο οποίος συναντάται και ως Αϊντχόβεν, έχει χρώματα κόκκινο και άσπρο και αγωνίζεται στο Philips Stadion χωρητικότητας 35.000 θεατών. Το παρατσούκλι του συλλόγου είναι "Boeren", δηλαδή «Χωριάτες». Προήλθε από την αρχική αγροτική δραστηριότητα των κατοίκων της περιοχής. Επίσης, αποκαλούνται "Rood-witten" (Ερυθρό-λευκοί).
Ντόναλντ Τουσκ

Ο Ντόναλντ Φραγκίσκος Τουσκ ("Donald Franciszek Tusk", 22 Απριλίου 1957) είναι πολιτικός από την Πολωνία, συνιδρυτής και σημερινός πρόεδρος του κόμματος της Πολιτικής Πλατφόρμας ("Platforma Obywatelska") και ήταν πρωθυπουργός της χώρας από το 2007 ως το 2014. Στις 30 Αυγούστου του 2014 εκλέχθηκε στη θέση του Προέδρου του Ευρωπαϊκού Συμβουλίου την οποία ανέλαβε την 1η Δεκεμβρίου 2014. Στις 9 Μαρτίου 2017 ανανέωσε την θητεία του έως τις 30 Νοεμβρίου 2019 παρά τις αντιδράσεις της πρωθυπουργού της χώρας από την οποία κατάγεται.

Ο Ντόναλντ Τουσκ και ο πολιτικός του σχηματισμός κέρδισαν τις βουλευτικές εκλογές του 2007. Μαζί με το κεντρώο Αγροτικό Κόμμα (PSL) του Βάλντεμαρ Πάβλακ σχημάτισε κυβέρνηση συνασπισμού και έγινε Πρωθυπουργός. Ορκίστηκε στις 16 Νοεμβρίου 2007.
Αχερνάρ

Ο Αχερνάρ είναι ο αστέρας α (άλφα) του αστερισμού Ηριδανού, ο "alpha Eridani" (α Eri). Είναι ο φωτεινότερος αστέρας (δηλαδή με το μικρότερο φαινόμενο μέγεθος) στον αστερισμό αυτό και ο δέκατος σε φωτεινότητα απλανής αστέρας ολόκληρου του νυκτερινού ουρανού. Βρίσκεται στο νοτιότερο άκρο του Ηριδανού, και για τον λόγο αυτό είναι αόρατος από την Ελλάδα, όπως και από το μεγαλύτερο μέρος του βόρειου ημισφαιρίου της Γης. Από το νότιο ημισφαίριο, ωστόσο, ξεχωρίζει ιδιαίτερα, καθώς είναι ψηλά στον νυκτερινό ουρανό τον Νοέμβριο και τον Δεκέμβριο, όταν οι άλλοι λαμπροί νότιοι αστέρες βρίσκονται χαμηλά στον ορίζοντα.
Ροβέρτος Α΄ της Νορμανδίας

Ο Ροβέρτος Α΄ της Νορμανδίας ή Ροβέρτος ο Μεγαλοπρεπής ("Robert Ier de Normandie", 1000 - 22 Ιουλίου 1035) δούκας της Νορμανδίας (1027 - 1035) ήταν δεύτερος γιος του Ριχάρδου Β΄ της Νορμανδίας και της Ιουδήθ της Βρετάνης κόρης του Κόναν Α΄ της Βρεττάνης. Λόγω της αβεβαιότητας στην αρίθμηση των δουκών της Νορμανδίας ο Ροβέρτος Α΄ απαριθμείται από μερικούς ιστορικούς ως Ροβέρτος Β΄, οι ίδιοι ιστορικοί απαριθμούν ως Ροβέρτο Α΄ τον πρόγονο του Ρόλλο της Νορμανδίας. Διαδέχτηκε τον μεγαλύτερο αδελφό του Ριχάρδο Γ΄, σε λιγότερο από έναν χρόνο μετά τον θάνατο του πατέρα του ο Ριχάρδος πέθανε πρόωρα και τον διαδέχτηκε ο Ροβέρτος. Τον Ροβέρτο τον μεγαλοπρεπή διαδέχθηκε ο νόθος γιος του Γουλιέλμος Α΄ της Αγγλίας που έγινε ο πρώτος Νορμανδός βασιλιάς της Αγγλίας (1066) μετά την Νορμανδική κατάκτηση.